הוועדה המיוחדת לפניות הציבור, כנסת 20, פרוטוקול מספר 58, 2016-05-31 12:00

ישראל אייכלר: אנחנו נפתח את הישיבה.

ישראל אייכלר: אנחנו דנים היום בפניות הציבור בנושא תקלות חוזרות ונשנות באוטובוסים, בתחבורה הציבורית, בפרט שאנחנו נמצאים עכשיו לקראת הקיץ.

ישראל אייכלר: הדיון מתקיים בעקבות פנייה שהגיעה לוועדה על הסבל שאנשים עוברים כאשר חברות התחבורה הציבורית, על אף מחויבותם לשמור על תחזוקת האוטובוסים, לא עומדות בהוראה הזאת.

ישראל אייכלר: הוועדה קיימה לאחרונה ישיבות רבות בנושא התחבורה הציבורית והשירות לציבור, על דרך חברות התחבורה הציבורית לנוסעים ולא התייחסנו לתקלות בתוך האוטובוס, שהן אחת הסיבות לפגיעה אפשרית באיכות השירות בתחבורה הציבורית, בגלל השפעתן על מפעיל השירות ועל המשתמש בשירות.

ישראל אייכלר: אנחנו מבינים שהמפעיל מחויב על פי חוק להחזיק רזרבה תפעולית במקומות שונים בתחום האשכול.

ישראל אייכלר: השאלה היא מי מפקח על קיומה של הרזרבה הזאת, מי מפקח על תקינות האוטובוסים ברזרבה.

ישראל אייכלר: בתקנות התעבורה יש הוראות תקינות ובטיחות אשר חלות על כל רכב ובכללן על אוטובוסים ובהן החובה לשמור על תקינות הרכב בכל עת.

ישראל אייכלר: אחת מתנאי הרישיון להפעלת האוטובוסים קבוע בתקנות, סעיף 4.07 שבו נאמר – בעל רישיון יבטיח את תקינותו ובטיחותו של כל אוטובוס המשמש בין היתר לתיקונם, שלומם ובטיחותם של הדלתות, החלונות, המושבים, רצפת האוטובוס, המדרגות, מוטות ורצועות אחיזה, הפעמון למתן אות לנהג וכל חלקיהם ואביזריהם.

ישראל אייכלר: על המנוע לא כתוב פה כלום.

<ורד קירו-זילברמן: לא, לא, המהות היא שהוא צריך לשמור על הבטיחות והתקינות, ובין היתר ציטטת את מה שראוי לפרט - - -

ישראל אייכלר: כן, אבל בלי המנוע יכול להיות חלונות?

<ורד קירו-זילברמן: אבל זה כלול.

<ורד קירו-זילברמן: בטיחות ותקינות זה כולל את האוטובוס - - -

ישראל אייכלר: זה כולל את המנוע.

<ורד קירו-זילברמן: בוודאי, זה בין היתר.

ישראל אייכלר: ואת הגיר.

ישראל אייכלר: גם ההגה לא מופיע.

ישראל אייכלר: במכרזי התחבורה הציבורית קיימת החובה על המפעיל לתחזק את האוטובוסים שברשותו, לטפל בצי הרכב, שהאוטובוסים יעמדו בתקנות התעבורה ובדרישות החברה העדכניות לאוטובוסים ציבוריים וקווי שירות, כפי שנקבע על ידי מחלקת תקינה באגף הרכב ושירותי התחזוקה שבמשרד התחבורה.

ישראל אייכלר: למרות שקיימת חקיקה מסודרת בעניין, כל מי שנוסע בכבישי הארץ רואה לעיתים קרובות ובעיקר בקיץ, אוטובוס ציבורי תקוע בשולי הכביש ונוסעים רבים שממתינים בימי הקיץ החמים או בימי החורף הגשומים לאוטובוס חלופי, שייקח אותם ליעדם.

ישראל אייכלר: בנוסף לעוגמת הנפש לנוסעים, מדובר בסכנה ממשית על הכביש עבורם וכן עבור כלל הרכבים שנוסעים באזור.

ישראל אייכלר: אגב, המילה הזאת – עוגמת הנפש לנוסעים – היא דבר ממש, אני חושב שאפילו לא צריך להגדיר את זה, למרות שרובנו, אלא שיושבים פה, ממעטים לנסוע באוטובוסים, אבל לחשוב על אישה עם תינוקות או אישה קשישה או אדם זקן, או אפילו אדם צעיר.

ישראל אייכלר: אבל אדם צעיר בואו נאמר יסתדר.

ישראל אייכלר: לשבת באוטובוס תקוע זה סבל.

ישראל אייכלר: זה דבר שצריך למנוע בכל דרך אפשרית.

ישראל אייכלר: מיזוג אוויר תקין ומנוע תקין והיבטים מכנים נוספים הם תנאים הכרחיים לפעילותו של כל אוטובוס בישראל, זה מוסכם.

ישראל אייכלר: ושוב השאלות – מי מפקח על תקינות האוטובוסים, כמה בדיקות אקראיות נעשות מדי שנה, כמה אוטובוסים ירדו מהכביש במהלך הבדיקות, אם בכלל, האם חברות נקנסות בגלל בעיות מכאניות?

ישראל אייכלר: האם משרד התחבורה מקיים מעקב אחרי אוטובוסים שמתקלקלים, קווים מסוים באזורים מסומים, בחברות מסוימות.

ישראל אייכלר: אנחנו קיבלנו חומר שבמשרד התחבורה יש נוהל מסודר עם הוראות מפורטות למפעילי התחבורה הציבורית, אבל השאלה היא האם לא מזלזלים בנוהל הזה והאם אין כאן זלזול בציבור הנוסעים בעצם העובדה שיש אוטובוסים שנתקעים.

ישראל אייכלר: קיבלנו ריכוז מקרים של אוטובוסים של אגד שהתקלקלו והנוסעים חיכו הרבה זמן מעבר לזמן המותר בנוהל.

ישראל אייכלר: מקרים שבהם נוסעים המתינו שעה-שעה וחצי לאוטובוס חלופי ולא כפי שמפורט בנוהל, של עד חצי שעה.

ישראל אייכלר: כמו כן אוטובוס שלא מגיע מלכתחילה לא יוצא כלל בגלל תקלה והנוסעים הממתינים בתחנה לא מודעים לכך.

ישראל אייכלר: אנחנו קיבלנו את ההתייחסות של אגד.

ישראל אייכלר: אנחנו לא צריכים להקריא את מה שאגד אומרת כי יש לנו את אגד בעצמה.

<שלומית אבינח: יש פה סתירה בין מה שאגד אומרים לבין תשובת משרד התחבורה.

ישראל אייכלר: בסדר, משרד התחבורה אמרתי.

ישראל אייכלר: נתיב אקספרס גם נמצאים פה.

ישראל אייכלר: קיבלנו גם התייחסות ממשרד התחבורה.

ישראל אייכלר: בשנת 2015 נתקעו 57 אוטובוסים.

ישראל אייכלר: מתוך מיליון נסיעות, הם כותבים, זה יחס אפסי, אבל לדעתי לפי שבועות השנה, זה יוצא שכל שבוע נתקע אוטובוס בדרך.

ישראל אייכלר: אתם יודעים מה זה?

ישראל אייכלר: זה בעיני לא יחסית למיליון הנסיעות אלא יחסית לאנשים שסובלים על הכביש.

ישראל אייכלר: כל שבוע אוטובוס נתקע.

ישראל אייכלר: אני לא ידעתי שזה כל כך הרבה.

ישראל אייכלר: במכרזים העתידיים של המשרד הורד הגיל המקסימאלי של האוטובוס ל-10 שנים והגיל הממוצע הוא 7 שנים.

ישראל אייכלר: באוטובוסים ממוגנים קיימות בעיות תחזוקה וקלקולים בגלל הכובד, הם אומרים.

ישראל אייכלר: זה נכון, זו בעיה בפני עצמה.

ישראל אייכלר: לפי תשובת משרד התחבורה, לרשות מפעיל תחבורה ציבורית עומדות 15 דקות מרגע יציאת האוטובוס החלופי מתחנת המוצא ועד להגיעו למקום התקלה.

<גבי נבון: זה תלוי אם זה עירוני או בין עירוני.

ישראל אייכלר: מה שהם כותבים זה הן בקווים העירוניים והן בקווים הבין עירוניים, בהם האוטובוס הושבת על 15 ק"מ מתחנת המוצא, ופרק זמן של 30 דקות במקרה בו האוטובוס הושבת במקרה גדול.

ישראל אייכלר: נוהל האוטובוסים התקולים קובע בפירוט מה הם המצבים שבהם יש לשלוח אוטובוס חלופי, ורק במקרים נדירים של תדירות גבוהה של אוטובוסים - - - נסיעות בשעות שפל, לא מחויב המפעיל לשלוח אוטובוס נוסף, אבל ברגיל כן צריכים.

ישראל אייכלר: אנחנו ניתן ל-15 דקות, לגברת דפנה עורי, בבקשה.

<דפנה עורי: כן, אז שוב, בהמשך לדברים שאתה אמרת, באמת אחד הנושאים הכי משמעותיים זה אוטובוסים שפשוט עוצרים, נתקעים, נשרפים בעליות.

<דפנה עורי: לי זה קורה בעלויות לירושלים, כשאני עולה מתל אביב.

<דפנה עורי: קרה לי לא אחת שהנהג פשוט היה צריך לעצור בצד הדרך ולתפוס לנו טרמפ עם אוטובוס אחר, באמצע הכביש העירוני.

<דפנה עורי: זה היה מפחיד מאד ואנחנו מקבלים על זה פניות מהרבה מאד פונים מכל הארץ.

<דפנה עורי: יש הרבה פניות גם על דברים שהם אולי פחות מסוכנים, אבל באמת לחוויית הנסיעה של נוסע, שנוסע לפעמים שעתיים-שלוש באוטובוס בלי מזגן בקיץ, זה יכול להיות מאד מאד חמור.

ישראל אייכלר: וזה קורה?

<דפנה עורי: וזה קורה, כן.

<דפנה עורי: יש אוטובוס בינעירוניים שיוצאים בלי מזגנים.

<דפנה עורי: באמת הנהג לא אשם וכל האשמה מגיעה אליו.

ישראל אייכלר: הוא סובל ראשון.

<דפנה עורי: אבל זו באמת בעיה עם ילדים, זקנים ולא צריך להכביר בזה.

<דפנה עורי: יש תלונות על רעש של אוטובוסים שהם מאד מאד מרעישים, שיושבים בתוכם וזה פשוט רעש בלתי נסבל.

<דפנה עורי: לכלוך, מקקים שהולכים בתוך האוטובוס.

<דפנה עורי: יש בעיות במידע בתוך האוטובוס.

<דפנה עורי: למשל בכריזה שחייבת להיות לעיוורים או בלוח האלקטרוני.

<גבי נבון: בקווים הבין עירוניים עדיין לא צריך.

<דפנה עורי: אז אני מדברת גם על קווים עירוניים וגם על בין עירוניים, שזאת גם בעיה שקיימת, שעולים על אוטובוס ואין שום מידע.

<דפנה עורי: עכשיו התחילו בדלת האחורית תיקוף, ויש הרבה פעמים שאנחנו עדיין נתקלים בבעיות שהמכשירים פשוט לא עובדים בדלתות האחוריות ואז הם עולים מהדלת האחורית ואז צריכים לעבור לדלת הקדמית.

<דפנה עורי: זה ברור לנו שזה עדיין חבלי לידה כי זה משהו חדש, אבל עדיין יש כאן איזו שהיא בעיה בתפעול של האוטובוס.

<שלומית אבינח: קיבלנו פנייה שמכונת תיקוף לא עבדה והאוטובוס לא נסע ואמרו שאי אפשר לנסוע באוטובוס.

ישראל אייכלר: הוא עצר את האוטובוס?

<גבי נבון: איפה?

<גבי נבון: באיזה מקום?

<שלומית אבינח: אני יכולה לבדוק, אבל קיבלנו פנייה על זה שמכונת תיקוף לא עבדה.

<גבי נבון: אבל יש נהג.

ישראל אייכלר: אז הוא לא נסע.

<גבי נבון: אין מצב.

<דפנה עורי: יכול להיות שמכונת התיקוף הראשית לא עבדה.

<שלומית אבינח: איציק יבוא ונבדוק.

ישראל אייכלר: טוב, אז אנחנו נבדוק את זה מולכם.

ישראל אייכלר: סיימת?

<דפנה עורי: זהו, כן.

<דפנה עורי: זה בגדול.

ישראל אייכלר: אני רוצה לפנות למשטרה כי יש פה היבט בטיחותי שזה סכנת חיים בראש ובראשונה, עוד לפני שנדבר על הסבל של הנוסע.

ישראל אייכלר: סגן ניצב זאב גוטמן, מה אתם אומרים על העבודה שכל שבוע, לפי נתוני משרד התחבורה, 57 אוטובוסים בשנה נתקעים בדרך.

ישראל אייכלר: מה המשמעות של זה מבחינה משטרתית?

<זאב גוטמן: אני לא כל כך בקיא בכמויות, אבל בהחלט אנחנו נתקלים לא מעט בתופעות האלה שהאוטובוסים נתקעים, אם זה תחבורה ציבורית ואם זה גם לפעמים אוטובוסים פרטיים.

<זאב גוטמן: המידע הזה מגיע אלינו מכמה מקורות, אנשים שמתקשרים מאז שנתקעו באוטובוס, או שניידת שלנו, שחולפת שם ומזהה את הדבר הזה.

<זאב גוטמן: תמיד אנחנו נותנים לזה טיפול במספר מישורים.

<זאב גוטמן: דבר ראשון כמו שאמרת, זה הנושא של הבטיחות, זה הכי חשוב.

<זאב גוטמן: ברגע שניידת נתקלת באוטובוס בכביש בין עירוני, היא עוצרת, היא נעמדת מאחוריו, היא מסמנת אותו, היא מוודאת שכולם בטוחים ונמצאים במצב בטוח.

<זאב גוטמן: היא גם בודקת עם הנהג אם הזמינו גרר.

<זאב גוטמן: אנחנו במרכז השליטה הארצי שלנו יודעים לדבר עם כל החברות ואנחנו גם כן נותנים שם את הדחיפה לדבר הזה, כדי לזמן גרר בהקדם האפשרי.

<זאב גוטמן: אני יכול להגיד לך מניסיון שלפחות עם אגד יש לנו שיתוף פעולה מצוין.

<זאב גוטמן: לפעמים כשאנחנו יודעים ימים שיש עומס גדול, כמו לפני חגים או דברים כאלה, הם על פי בקשה שלנו מקדמים את הגרר מירושלים לאזור שורש, כדי שנוכל לפנות את הכביש כמה שיותר מהר אם נתקע האוטובוס.

<זאב גוטמן: הדבר עובד מצוין עם אגד.

<זאב גוטמן: זה בעיקרון מה שאנחנו עושים.

<זאב גוטמן: וזה קורה הרבה פעמים.

<זאב גוטמן: אני יכול להגיד לך, אפילו ממש ככה, היום בבוקר, תוך כדי עיון במקור התקשורת הכי זמין שנקרא פייסבוק, אפילו פורסם מכתב תודה של בית ספר שנתקע באוטובוס בחודש שעבר.

<זאב גוטמן: שוטרים שהגיעו סימנו, עזרו, פינו.

<זאב גוטמן: זה בדרך כלל מה שאנחנו עושים.

<גבי נבון: יכול להיות שפרגנו לאגד?

<זאב גוטמן: לא כתוב שם של חברה.

<גבי נבון: אה.

<גבי נבון: זה נראה לי קצת - - -

ישראל אייכלר: הם מציינים פה שני שוטרים – ציון עובדיה ואיתי לנצמן, שעזרו ואבטחו את האוטובוס בשולי הכביש ואחרי הגרירה הם ליוו אותם, את אלה שהלכו על השוליים, עד מקום בטוח להמתנה והסיעו תלמידה חולת סכרת שהתקשתה בהליכה "והיו חביבים מאד לתלמידנו ורכשו ביטוחים, למרות חוסר הנוחות שנגרמה כתוצאה מההמתנה על הכביש.

ישראל אייכלר: גם כל פעילותם של השוטרים הייתה חלק מעבודתם המשותפת ורואים על עצמנו חובה להודות להם ולמשטרה על עזרתם באירוע זה".

ישראל אייכלר: וכאן חתומים בחתימה של בית הספר גולדה מאיר נס ציונה.

ישראל אייכלר: אתה רואה, כדאי פעם גם להיות שוטר.

ישראל אייכלר: חשבתי שרק ביקורת אתם חוטפים.

<זאב גוטמן: לא, אנחנו גם בעיקר עושים דברים טובים.

<זאב גוטמן: חשוב לציין - - -

ישראל אייכלר: אבל אתה מציין כאילו שכבר קרה האירוע ואיך אתם מנווטים.

ישראל אייכלר: איך להם איזה Say, איזו אמירה לגבי תחזוקת האוטובוסים שצריכה להיות, אם זו לא עבירה על החוק להוציא אוטובוס שנתקע?

ישראל אייכלר: אין איזו סנקציה שתהיה.

<זאב גוטמן: תראה, להוסיף עוד משהו על הדבר הזה, אנחנו גם מפעילים יחידת מתנדבים שעוזרת לנו בפינוי צירים, כי אנחנו, כמו שאמרתי, רואים את הדבר הזה בהיבט הבטיחותי, ואם אוטובוס, או בכלל כל רכב שנתקע על כביש, זה סוג של מפגע וצריך לפנות אותו משם כמה שיותר מהר ולפעמים לוקח לגרר זמן רב להגיע.

<זאב גוטמן: יש חברות שיש להן גררים מסודרים, יש חברות שאנחנו יודעים שיש להן הסכמים עם חברות גרירה פרטיות ולוקח זמן עד שמגיע גרר וזה נמצא במצב לא הכי בריא שהרכב יישאר על הכביש.

<זאב גוטמן: אנחנו יודעים להזניק יחידת ג'יפים שלנו, שפשוט מתחברת אליו ומזיזה אותו, גוררת אותו למקום בטוח כדי להסיר את המפגע מהכביש.

<זאב גוטמן: אנחנו חושבים, כמובן, לא רק על נוסעי האוטובוס, אלא גם על כל מי שעובר על הכביש.

ישראל אייכלר: וגם האוטובוס לפעמים נדלק, אז יש שריפה.

<זאב גוטמן: נכון, ואז זה בכלל סגירת כביש וכל מה שכרוך בדבר הזה וזה סבל לא רק לנוסעים, אלא - - -

ישראל אייכלר: מה היית ממליץ לעשות כדי למנוע דבר כזה, חוץ מהליווי?

ישראל אייכלר: או שאתה נוקט בכלל שסבתא שלי הייתה אומרת שהשכל והמשטרה באים תמיד דקה אחרי האירוע.

<זאב גוטמן: לא.

<זאב גוטמן: לא צריך להגזים.

<זאב גוטמן: אנחנו עושים הרבה דברים לפני זה.

<זאב גוטמן: אנחנו עושים הרבה פעילויות - - -

ישראל אייכלר: ככה היא הייתה אומרת, השכל.

ישראל אייכלר: אדם עושה משהו, מיד אחרי זה השכל תופס אותו – מה עשית?

ישראל אייכלר: השאלה אם יש לכם מה לעשות כדי למנוע את זה.

<קריאה: אנחנו עובדים קשה כדי לשנות את הסדר.

<זאב גוטמן: יש לנו שוטרים שיש להם הסמכה לעשות בדיקות בטיחות לאוטובוס.

<זאב גוטמן: אנחנו מסתכלים בעיקר על הפן הבטיחותי, לא רק לאוטובוסים, אלא בכלל לכלי רכב.

<זאב גוטמן: סיירים בוחנים זה נקרא בעגה המשטרתית, ואנחנו מדי פעם עושים בדיקות לכלי רכב.

<זאב גוטמן: לפעמים גם לאוטובוסים כשבודקים את ההיבט הבטיחותי.

<זאב גוטמן: ההיבט הבטיחותי זה צמיגים, זה הגה, זה בלמים, כדי לוודא ש - - -

<גבי נבון: יש קציני בטיחות שעושים את זה.

<זאב גוטמן: נכון.

ישראל אייכלר: אבל אתם גם עושים את זה?

ישראל אייכלר: מתי עשיתם פעם אחרונה לאוטובוסים?

<זאב גוטמן: אנחנו עושים את זה בעיקר עכשיו בחודשי הקיץ, כשיש לך את כל הנושא של היסעים לקייטנות ולכל זה, ואז מתחילים כל הקייטנות לקחת חברות פרטיות.

<זאב גוטמן: אנחנו מדי פעם מתלבשים על הדבר הזה, מחכים שהאוטובוס יגיע לקייטנה, פורק את הילדים, כי לא עושים את הבדיקות האלה כשיש את הילדים עליו.

<זאב גוטמן: הוא יוצא, אנחנו עושים את הבדיקה ולפעמים אנחנו גם משביתים אוטובוסים.

<זאב גוטמן: נותנים להם הוראת אי שימוש בגלל בעיות בטיחות.

ישראל אייכלר: למה רק חברות פרטיות?

ישראל אייכלר: אני שואל פשוט על העניין של האפליה.

ישראל אייכלר: למה?

<האני דעקה: למה?

<האני דעקה: דווקא אצלנו בודקים.

<זאב גוטמן: אני נתתי את הדוגמא של הקיץ.

<יוסף כהן: גם מגיעים לחניונים שלנו ועושים את הביקורות בארבע ובחמש לפנות בוקר, לפני שהאוטובוסים יוצאים לעבודה ואם צריך הם - - -

ישראל אייכלר: טוב, אז עכשיו ההזדמנות לתת להאני דעקה.

<האני דעקה: זה אני.

<נאיף דעקה: הוא הבן במקרה.

ישראל אייכלר: צריך לתת כבוד לאבא.

<נאיף דעקה: אז אני נותן לבן.

ישראל אייכלר: לא תמיד אנחנו זוכים שאתה מגיע לוועדה.

<נאיף דעקה: ומביא את הילד.

<נאיף דעקה: הוא מבין יותר ממני.

ישראל אייכלר: האני, תדבר על העניין הזה, כבעל ניסיון של שנים רבות.

<האני דעקה: רק 50 שנה.

ישראל אייכלר: אז ספר לנו איך אתם מבטיחים שהאוטובוס יהיה מתוחזק כראוי.

<האני דעקה: רק ברשות

<האני דעקה: כם, קודם כל אוטובוס זה מכלול מכני גדול מאד.

<האני דעקה: אם נסתכל על האוטובוס כמרכב, כשלדה, כמנוע, סרן אחורי, סרן קדמי, מערכת ברקסים, תאורה, זו מערכת מורכבת ביותר.

<האני דעקה: אנחנו היום לשמחתנו, רוב האוטובוסים מבחינתנו - - - חדש, אבל שוב, אנחנו תמיד מביאים את האוטובוס למרכז הטיפולים כדי לעשות טיפול מונע, כי הכדאיות הכלכלית שלנו שאוטובוס ייתקע, ההפסד הוא כולו שלנו.

<האני דעקה: אז אנחנו דואגים ועושים את המקסימום, מחליפים את האוטובוס במרכז טיפולים ועוברים על כל המכלול, ממש וזה מתועד.

<האני דעקה: גם הבדיקה של האוטובוס מתועדת עם זה.

<האני דעקה: לשמחתנו אין לנו הרבה תקיעות בדרך.

<האני דעקה: משתדלים שהאוטובוסים לא יעמדו בדרך.

<האני דעקה: זה באמת סבל כמו שציינה - - -

ישראל אייכלר: יש לכם איזה סדר כתוב?

ישראל אייכלר: הוראות קבועות?

ישראל אייכלר: על זה שהאוטובוס יוצא בבוקר - - -

<האני דעקה: יש לנו סדר כתוב, אפילו משרד התחבורה הוציא את זה למכרז ואנחנו מחויבים על פי המכרז גם - - -

ישראל אייכלר: יש לכם בן אדם במוסך שעוקב אחרי זה?

<האני דעקה: יש לנו יותר מזה.

<האני דעקה: קודם כל יש לנו את המוסך הגדול ביותר במדינת ישראל לטיפול באוטובוסים.

<האני דעקה: זה נמצא בנצרת עילית.

<האני דעקה: בנוסף יש לנו ניידות בכל תחומי האשכול.

<האני דעקה: אז ישר מזעיקים את הניידת לטפל במידה וחס וחלילה זה קורה שהאוטובוס נתקע.

<האני דעקה: קורה מדי פעם שאוטובוס יש לו צמיג, אז יש לנו גם ניידת, יש לנו כמה ניידות צמיגים ואנחנו בקשר עם חברה שעושה את כל השירות הזה.

<האני דעקה: אנחנו משתדלים כמה שיותר שהאוטובוסים לא יעמדו בדרך.

<האני דעקה: אם יש טיפולים, הם עוברים את הטיפולים ואנחנו במעקב מתמיד, כמו שציינתי גם המשטרה בודקת אותנו בדיקות פתע.

<האני דעקה: מגיעה לפתח החניון וכל אוטובוס שיוצא נבדק ויוצא לעבודה.

ישראל אייכלר: כמה אוטובוסים נתקעו בשנה האחרונה אצלכם?

<האני דעקה: כמה אוטובוסים?

<האני דעקה: זה באמת קשה לתת את הנתון הזה, אבל מעט מאד.

<האני דעקה: יש לנו אלפי נסיעות שאנחנו עושים ביום - - -

<גבי נבון: ארבעה.

ישראל אייכלר: ומתוך כמה אוטובוסים יש לכם?

<האני דעקה: מתוך 350 אוטובוסים.

<האני דעקה: כולל ה - - - יש בסביבות 400-450.

ישראל אייכלר: יש לי את מה ששלחו לנו.

ישראל אייכלר: אני שואל את זה לצורך הפרוטוקול.

ישראל אייכלר: טוב, אבל המספרים פה יכולים להיות לא מוצדקים, כי תלוי כמה אוטובוסים יש להם.

ישראל אייכלר: אם אגד למשל יש לו 20 תקלות, אז זה מתוך כמה אוטובוסים שיש לכם?

<יוסף כהן: לנו יש 2,800 אוטובוסים שלנו, אבל אנחנו מתחזקים עוד 1,200 אוטובוסים של החברות הבנות.

<יוסף כהן: אנחנו מדברים על הכל.

<גבי נבון: אני רוצה להגיד מילה אחת.

<גבי נבון: אם נשים לב בטבלה, אם אגד יש להם 20 ודן 15, אז צריך לראות שאגד הוציאה אוטובוסים, יש להם מבחינת זמן גיל האוטובוס, הוא הרבה יותר ארוך.

<גבי נבון: זאת אומרת יש להם 15 שנה או 14 שנה או משהו כזה.

<גבי נבון: האוטובוסים הישנים שלהם הם למעשה עושים את הבעיות האלה.

<גבי נבון: עכשיו, בהסכמים החדשים עם אגד ועם דן, אנחנו הולכים להצעיר את גיל האוטובוסים, כמו המפעילים האחרים.

<גבי נבון: כל מה שחל עליהם, יחול עליהם.

<גבי נבון: ולכן אפשר לראות שהאחרים יש להם פחות, כי האוטובוסים שלהם די חדשים.

ישראל אייכלר: כן, אז בואו נחזור למען הפרוטוקול.

ישראל אייכלר: לאגד היו 20 תקלות, אגד תעבורה – 5 תקלות.

ישראל אייכלר: כמה אוטובוסים יש לאגד תעבורה?

<קריאה: בסביבות 600 אוטובוסים.

ישראל אייכלר: אפיקים – שתי תקלות, דן – 15, מטרופולין – 2, נתיב אקספרס – 4, סופרבוס – 3, קווים – 3.

ישראל אייכלר: שעם – מה זה שעם?

<נאיף דעקה: שירותים מיוחדים בנצרת.

ישראל אייכלר: הם עשו שלוש נקודות.

ישראל אייכלר: אז זה 57 אוטובוסים.

ישראל אייכלר: אני רוצה את היחס של אגד עכשיו.

<פנחס גרשון: רק לפני זה, לפני ההיבטים הטכניים נשים דברים על השולחן, נבין את הפרופורציות.

<פנחס גרשון: באגד יש - - -

ישראל אייכלר: אנחנו מקדמים בברכה את יושב ראש הוועדה של ועדת הכלכלה, ועדת המשנה לתחבורה ציבורית, חבר הכנסת דב חנין.

דב חנין: תודה אדוני.

ישראל אייכלר: חבל שלא היית פה קודם, אבל אתה תקבל את כל החומר שלנו.

ישראל אייכלר: דובר על הנושא של האוטובוסים, של תחזוקת האוטובוסים.

ישראל אייכלר: היו השנה 57 אוטובוסים שנתקעו בדרך, שזה בערך אוטובוס לשבוע בכבישים.

ישראל אייכלר: המשטרה דיברה על הליווי וחברות האוטובוסים מדברות על איך הם מכינים את האוטובוסים.

ישראל אייכלר: עכשיו משרד התחבורה מדבר גבי נבון, בבקשה.

<גבי נבון: לא, אנחנו דיברנו על היחס, למה אלה יותר מאחרים.

<גבי נבון: מה שכן אומר שיש לנו פה את הנהלים שאנחנו מפרסמים אותם לכלל מפעילי התחבורה הציבורית, אפשר לראות אותם, צרפנו אותם.

<גבי נבון: זה נהלי אוטובוסים תקולים לכלל מפעילי התחבורה הציבורית.

<גבי נבון: הם מפורסמים גם במכרזים שאנחנו מוציאים, שהמשרד מפרסם.

<גבי נבון: ולא רק זה, גם חברות הבקרה אצלנו בודקות גם את האוטובוסים – הן בתוך האוטובוס, מחוץ לאוטובוס ומעבר לכך, אם יש צורך, אנחנו מוציאים גם מהנדס מיוחד שהולך לבדוק מדי פעם, לפי הבקשה שלנו, אוטובוסים של מפעילים אלה ואחרים.

<גבי נבון: כמו שאמרתי קודם, גם אגד וגם דן הופכים להיות מההסכמים ההיסטוריים שלהם, הופכים להיות כמו ההסכמים של המפעילים החדשים.

<גבי נבון: כל מה שחל על המפעילים החדשים, יחול גם על שני המפעילים – אגד ודן – שאנחנו נמצאים כרגע יחד במשא ומתן איתם, כדי לעשות הסכמים חדשים וכל הנהלים שיש לנו יחולו גם עליהם.

ישראל אייכלר: כולל הנוהל שרק שבע שנים מותר - - -

<גבי נבון: כולל הנוהל של גיל צעיר של אוטובוסים.

ישראל אייכלר: מה תעשו עם כל כך הרבה אוטובוסים שאינם - - -

<גבי נבון: גם אצלם יש אוטובוסים שהם צריך לגרוט אותם.

<קריאה: הממוצע הוא 7 שנים, לא גיל האוטו.

<גבי נבון: כן, הממוצע.

ישראל אייכלר: מותר גם 10 שנים?

<גבי נבון: עד 10 שנים.

<גבי נבון: מעל זה אי אפשר.

<גבי נבון: או 750,000 קילומטרים בשנה, אבל יצטרכו להחליף מנוע.

ישראל אייכלר: השאלה היא - אתה מדבר על הכללים - איך אתם מפקחים על הכללים?

ישראל אייכלר: השאלות שאני שאלתי בהתחלה – איך אתם מפקחים?

<גבי נבון: יש לנו חברות בקרה שנמצאות בכל רגע נתון באוטובוסים, הן סמויים והן גלויים.

<גבי נבון: בתחנות המוצא אנחנו גלויים, בתוך האוטובוסים אנחנו סמויים ובודקים את האוטובוס מבחינת לכלוך, מבחינת מזגן, מבחינת תקינות אלקטרונית בפנים ובחוץ, מבחינת כל מה שצריך לבדוק, כל הפרמטרים שאנחנו נמצאים פה.

<גבי נבון: יש המון פרמטרים שהם בודקים והם מדווחים און ליין למשרד.

<גבי נבון: יש ועדת אכיפה שבודקת את זה, את כל הנתונים שחברות הבקרה מעבירות אלינו וכאן המשרד רואה אם התשובות שאנחנו מקבלים ממפעילים הן מוצדקות או לא, ואם לא הן גם נקנסות.

<גבי נבון: חברות נקנסות בסכומים לפי הפרמטרים שאנחנו בודקים.

<גבי נבון: לגבי הפרסום, כן, מדי פעם אני חושב שהמשרד כן מפרסם אותם.

<גבי נבון: פרסמנו את זה לאחרונה, אני כבר לא זוכר מתי.

<גבי נבון: אנחנו מפרסמים את הנתונים האלה והנתונים האלה גם נגישים מבחינתנו.

<גבי נבון: אני חושב שפרסמנו את זה גם לוועדה.

ישראל אייכלר: אם 57 אוטובוסים השנה נתקעו, איך אתה יכול לעזור לנו כדי שבשנה הבאה יהיו רק 25 אוטובוסים?

ישראל אייכלר: חוץ מלהצעיר את הצי?

<גבי נבון: שאלה יפה.

<גבי נבון: אני לא נמצא בתוך המפעיל כדי לראות, אבל לפעמים אתה - - -

ישראל אייכלר: אתה משרד התחבורה.

<גבי נבון: לפעמים גם ברכב הפרטי נתקעים בדרך ופתאום מתחמם משהו או קורה משהו.

ישראל אייכלר: אבל ברכב פרטי, חוץ מהעניין הבטיחותי, זו בעיה של הנהג, שלי, כבעל רכב.

ישראל אייכלר: אבל תחבורה ציבורית וזה שהמוסכניק שחרר בבוקר את האוטובוס לרחוב והוא לא בדק לו את המנוע או את הגלגלים או כל דבר אחר, מי שסובל זה 50 אנשים חפים מפשע.

ישראל אייכלר: זה לא איזה נהג פרטי שמוביל את המשפחה שלו וזו אחריותו.

<גבי נבון: נכון.

<גבי נבון: כל מפעיל, לא רק כל מפעיל, אני חושב גם כל חברה פרטית, יש להם את קציני הבטיחות שלהם.

<גבי נבון: אנחנו, למשרד יש אגף קציני הבטיחות שלנו שבודקים את קציני הבטיחות של המפעילים עצמם, כדי לראות מה הם עשו ומה הם בדקו.

<גבי נבון: אפשר פעם אחת אפילו לזמן אותם ולראות איזה דו"חות הם מוציאים.

<גבי נבון: קציני הבטיחות האלה בודקים אותם כל הזמן.

ישראל אייכלר: חשבתי שאתה תביא את הדברים יותר עם נתונים.

<גבי נבון: לא.

ישראל אייכלר: כמה עשיתם - - -

<גבי נבון: אני מדבר על החטיבה הציבורית.

<גבי נבון: קציני בטיחות זה מבחינה בטיחותית.

<גבי נבון: הם נמצאים בשטח כל הזמן.

<גבי נבון: קציני הבטיחות שלנו - - -

<קריאה: כל הזמן נמצאים בשטח והם עוקבים אחרי כל תקלה ותקלה.

ישראל אייכלר: המנהלת שואלת כמה מפעילי תחבורה ציבורית נקנסו בשנה האחרונה בגלל תחזוקת האוטובוסים.

<גבי נבון: אני צריך לבדוק את הנתון ואני אגיד לכם.

דב חנין: אני רוצה, ברשותך אדוני יושב הראש, להציג את הדברים של יושב הראש מזווית נוספת.

דב חנין: תראו, 57 אוטובוסים תקולים מתוך סך כל נסיעות התחבורה הציבורית במדינת ישראל, זה לא מספר גדול, זה מספר קטן, צריך לזכור את זה.

דב חנין: זה נתון לא גדול.

דב חנין: מצד שני, מבחינת החוויה של הנוסעים, החוויה היא קטסטרופאלית.

דב חנין: זאת אומרת בן אדם עולה לאוטובוס ופתאום נתקע בדרך.

דב חנין: ויש המון חוסר אונים במצב הזה.

דב חנין: אתה יודע, אתה גם לא בדיוק יודע מתי יבואו ואיך יבואו וכדומה.

דב חנין: והנזק הפוטנציאלי מדבר כזה לאמון של אנשים בתחבורה ציבורית, אותו בן אדם שנתקע באוטובוס, זה לא רק הוא נתקע באוטובוס, תאמינו לי שבארוחת יום שישי הוא יספר לכל המשפחה את החוויה איך נתקעתי באוטובוס.

דב חנין: זה מייצר בסופו של דבר אי אמון בתחבורה ציבורית כמערכת שצריכה להיות מערכת נכונה, טובה, יעילה ואיכותית.

דב חנין: ולכן אני אומר את זה, כי אני יודע שזה לא קל להגיע למצב של אפס תקלות.

דב חנין: אני לא בא מתוך מקום דמיוני.

דב חנין: אני מבין את המורכבויות ואת הקשיים ואני אומר זה לא מספר גדול, אבל המספר הזה הוא מספר שאנחנו צריכים להיאבק בו, כי זה מסוג הדברים שאנחנו צריכים להתמודד איתם.

דב חנין: אם אנחנו רוצים לייצר את התחושה, וזו המטרה שלנו, שתחבורה ציבורית זו הדרך הנכונה להתנהל.

דב חנין: אנחנו אומרים לאזרחי ישראל תעברו לתחבורה ציבורית, אל תיסעו ברכב הפרטי שלכם.

דב חנין: תיסעו באוטובוס, תיסעו ברכבת, אנחנו צריכים להגיע למצב של כמעט אפס תקלות וזו משימה משותפת של כולנו.

דב חנין: אז אני רוצה, אדוני יושב הראש, לברך על הדיון הזה.

דב חנין: אני גם מברך על כך שהוועדה הזו, הוועדה לפניות הציבור, באופן עקבי עוסקת בתחבורה ציבורית.

דב חנין: זה מאד מאד חשוב.

דב חנין: אני חושב שהנושא הזה של פניות ציבור, ואני יודע את זה כי גם אנחנו מקבלים פניות ציבור רבות בנושאים של תחבורה ציבורית.

דב חנין: זה הנושא המובהק ביותר שבו אזרחים יכולים להתייחס, להגיב וגם להציע דברים שיכולים להוביל לשינוי ולתיקון.

דב חנין: אז אני מאד מאד מברך על הדיון הזה ואני באמת מאחל לוועדה הזאת שתמשיך לעסוק בהרבה פניות ציבור מן הסוג הזה, כדי שבאמת נמשיך ונשפר את המערכת שלנו.

ישראל אייכלר: רק שנייה, אני חייב לברך על הפרגון.

ישראל אייכלר: חבר כנסת מפרגן, ראש ועדה מפרגן ליושב ראש ועדה אחרת, זה ממש תיקון המידות מה שנקרא, ואני ממש מדבר על שיתוף הפעולה גם איתך.

ישראל אייכלר: פעם שאלו את ד"ר בורג אם יש לו חברים, אז הוא אמר במפלגות אחרות בעיקר.

ישראל אייכלר: אז ברוך השם זה בסדר, אבל אנחנו כן היינו רוצים לצאת מפה עם משהו יותר, כי אנחנו מדברים פה יפה ואנחנו מאד מכבדים את כל האנשים שמובילים פה מאות אלפי אנשים, ובאמת כמו שאתה אומר יחסית לעבודה הגדולה שהם עושים זה אפסי.

ישראל אייכלר: אנחנו רוצים להגיע לאותו-.

ישראל אייכלר: ולמה אנשים פונים אלינו?

ישראל אייכלר: מה זה פניות ציבור?

ישראל אייכלר: למה אנחנו עוסקים הרבה בתחבורה ציבורית?

ישראל אייכלר: כי רוב הבעיות של האדם שמרגיש חסר אונים זה בשעה שאין לו שליטה על החיים שלו, וזה כשהוא עולה לאוטובוס למשל.

ישראל אייכלר: לכן אנחנו צריכים לנסות כמה שאפשר שלא יהיו תקלות.

ישראל אייכלר: אני רוצה לציין מה שאתם אומרים לגבי צעירות האוטובוסים.

ישראל אייכלר: אין מה לעשות.

ישראל אייכלר: אוטובוס ישן, למרות שיש לנו נוסטלגיה אליו, אבל אוטובוס ישן צריך לעצור.

ישראל אייכלר: אני זוכר שהיינו נוסעים למרון כשהיינו ילדים, אם האוטובוס כבר נסע 20 קילומטרים בלי לעצור, חשבנו שהברקסים התקלקלו, כי כל פעם הוא היה צריך לעצור פה מים, פה זה.

ישראל אייכלר: אנחנו לא מתגעגעים לזה.

ישראל אייכלר: אנחנו רוצים להגיע למצב שאדם ייצא מהבית ויגיע בשלום בלי בעיות.

ישראל אייכלר: אני מחפש תשובות.

ישראל אייכלר: בבקשה.

<יוסף כהן: אז ברשותך, אני אולי אעיר כמה נקודות.

<יוסף כהן: שמי יוסף כהן, מנהל החטיבה הטכנית של אגד.

ישראל אייכלר: טכני, הנה, אתה האיש הנכון.

ישראל אייכלר: נו, מה אנחנו עושים.

<יוסף כהן: אז ראשית כל לחזק את דברכם.

<יוסף כהן: זה נכון וזו גם השאיפה שלנו היא לאפס תקלות.

<יוסף כהן: אף אחד לא רוצה שהאוטובוס שלו ייצא בבוקר וייתקע בדרך, בטח ובטח זו עוגמת נפש לנוסעים ואני לא מדבר על התדמית שנפגעת לך והנזקים הנוספים.

<יוסף כהן: ולכן, כל אוטובוס שנתקע אצלנו מאד מאד מדאיג אותנו ואנחנו מנסים לשפר את הדברים.

<יוסף כהן: אי אפשר להתעלם גם מגיל הרכב שדיברנו עליו, שיש לנו אוטובוסים בני 15 שנה ועשינו פעולה יפה בשנתיים האחרונות, הצערנו מאד את הגיל של האוטובוסים הבין עירוניים.

<יוסף כהן: קנינו 250 אוטובוסים בין עירוניים, שזה נתן תנופה אדירה לתחבורה הציבורית ברמת השירות ובאיכות של האוטובוסים.

<יוסף כהן: ועדיין אנחנו לא נמצאים איפה שהמפעילים הרגילים, שמחייבים אותם ובהתאם לכך המימון, שגיל האוטובוס לא יהיה יותר מ-10 שנים, ובהתניות נוספות, לא יותר מ-850,000 קילומטרים ולאחר שש שנים לעשות לו רענון.

<יוסף כהן: זה הולך להיות.

<יוסף כהן: זה בדרך.

<גבי נבון: בהסכם החדש, כן.

<יוסף כהן: אנחנו בתהליכים.

ישראל אייכלר: מתי יהיה ההסכם הזה שמדברים עליו?

<גבי נבון: אנחנו במשא ומתן איתם, עד שזה ייגמר.

<יוסף כהן: אבל לעצם התחזוקה עצמה.

ישראל אייכלר: לא נגמר המשא ומתן הזה?

<גבי נבון: זה לוקח לפחות שנה, אם לא יותר.

<גבי נבון: כבר יותר משנה אנחנו יושבים על זה כבר.

ישראל אייכלר: טוב, כבר אפשר לעשות משא ומתן עם הפלסטינאים במהירות הזאת.

ישראל אייכלר: למה זה לוקח כל כך הרבה זמן?

<גבי נבון: זה מורכב מאד.

ישראל אייכלר: יש הרבה בעיות שאנחנו נתקלים בהן והם אומרים לנו בהסכם החדש, בהסכם החדש.

<גבי נבון: הם כבר לקראת סיום.

<קריאה: תוך שנתיים שלוש.

ישראל אייכלר: חשבתי שאתה מדבר על - - -

<גבי נבון: לא, לא, הוא צוחק שנתיים-שלוש.

ישראל אייכלר: אתה יודע שהפרוטוקול לא מבין סרקזם.

ישראל אייכלר: מתי באמת?

ישראל אייכלר: על מה אתם מדברים?

ישראל אייכלר: על כמה זמן?

<יוסף כהן: אנחנו לא יושבים בהסכמים.

<גבי נבון: אני יודע שזה לקראת סיום.

<גבי נבון: אני גם לא יושב בהסכמים האלה, אבל - - -

<יוסף כהן: אבל בואו נדון בדברים שאנחנו כן יכולים להשפיע.

ישראל אייכלר: כן, כמו מה אתה כן יכול לעשות.

<יוסף כהן: מה שאנחנו כן יכולים להשפיע זה בנושאים הטכניים.

<קריאה: בממוגני ירי.

<יוסף כהן: תיכף אני אגע גם במוגנים, אם ירצו, בכמה מילים.

<יוסף כהן: אני מדבר על הגלובל בתחבורה הציבורית, שלמעשה תורת ההחזקה שלה נובעת מדרישות משרד התחבורה ומיצרני רכב.

<יוסף כהן: למעשה מי שאומר לנו איך לתחזק ובאיזו תדירות, זה יצרן הרכב, שמשרד התחבורה בא ומגבה את זה עם דרישות נוספות, ובנוסף לכך הניסיון המצטבר שלנו, שלפעמים הוא בא ואומר חברה, למרות שאתה יצרן הרכב, אני יכול לשפר כמה דברים שהאוטובוס לא יתקע.

<יוסף כהן: ועשינו - - -.

<יוסף כהן: ראינו שהמקרנים, הרדיאטורים של האוטובוסים הבין עירוניים לא מספיק טובים.

<יוסף כהן: אפשר להגדיל את הנפח שלהם, להגדיל קירור יותר טוב.

<יוסף כהן: קנינו מעל 500 מקרנים יותר גדולים לאוטובוסים.

<יוסף כהן: ערבנו לצינורות מים מסיליקון.

<יוסף כהן: שיפרנו את מדחסי מזגן האוויר.

<יוסף כהן: היום יצרן המיזוג סופר בגרמניה, קונה מאיתנו חלקים משופרים.

<יוסף כהן: ואת כל הדברים האלה אנחנו שמים כתוצאה מניתוחים של תקלות שהיו לנו באוטובוסים.

<יוסף כהן: יתרה מכך, בשלדת הטיפולים אני נוהג, לדוגמא, כל חודש אפריל אני מפיץ מסמך ויש לי מסמך כזה כאן, לכל המוסכים באגד, בנוסף לשגרת הטיפולים אתם עכשיו עם פוקוס בכניסה הקרובה של האוטובוס, על נושא של חימום מנוע לקיץ במיזוג אוויר.

<יוסף כהן: אז גם את זה אנחנו עושים.

<יוסף כהן: אני יכול להגדיל ולהגיד לך שבאילת לדוגמא, כדי שהנוסעים לא ייזלו ולא לזהם את האוויר, קנינו יחידות מיזוג אוויר כמו של המטוסים ואוטובוס, לפני שהוא נכנס לתור, מכניסים לו שרוול מיחידה גדולה.

<יוסף כהן: בשתיים שלוש דקות אתה מקרר את האוטובוס.

<יוסף כהן: אתה לא צריך להניע את האוטובוס, לא לזהם את האוויר ולא לתת לנוסע נוחות לא נעימה בגלל הטמפרטורה.

<יוסף כהן: הוא נכנס לאוטו קר וישר הוא יוצא לערבה עם אוטובוס קריר.

<יוסף כהן: אז גם לרמה הזאת אנחנו יורדים.

<יוסף כהן: אנחנו באמת בתחום הטכני משקיעים הרבה מאד אנרגיות.

<יוסף כהן: חבריה, אוטובוסים 15 שנה.

<יוסף כהן: אנחנו עושים מיליון קילומטרים ביום.

<יוסף כהן: הלוואי ויהיו אפס תקלות.

<יוסף כהן: אני שואף זה.

ישראל אייכלר: כן, יש בעיה נוספת שיש מקומות ששולחים אוטובוסים עירוניים לקווים בין עירוניים כמו לבית שמש.

<יוסף כהן: אין, זה נגמר.

ישראל אייכלר: עד לפני שבועיים זה לא נגמר.

<יוסף כהן: זה אני לא - - -

<גבי נבון: כל מקום שאנחנו נתקלים בדבר הזה, וזה דבר חמור מאד שעושים את זה, באמת חמור, אנחנו - - -

<האני דעקה: לא, אבל זה לא נכון.

<האני דעקה: אני קיבלתי את הפרטים.

<האני דעקה: דובר על קו של צפת-בית שמש.

<האני דעקה: זה לא רכב עירוני.

<האני דעקה: זה רכב בין עירוני.

<האני דעקה: קיבלנו את התלונה והגבנו בהתאם.

<האני דעקה: זה רכב בין עירוני רגיל.

ישראל אייכלר: רגע, אתה מסיע מבית שמש לירושלים?

<האני דעקה: לא.

<האני דעקה: אנחנו מדברים על תלונה שהייתה מצפת.

ישראל אייכלר: לא, אני מדבר על ירושלים – בית שמש, שזה כמעט יום יום רואים.

<גבי נבון: זה סופרבוס וזה חמור מאד שזה נעשה.

<האני דעקה: קיבלנו את התלונה על צפת-ירושלים.

<גבי נבון: והם נקנסים על זה.

<גבי נבון: ממש כנתפסים נקנסים על זה.

ישראל אייכלר: ולאגד יש היום משהו מבית שמש?

<פנחס גרשון: השירות מבית שמש לירושלים מבוצע על ידי אגד.

ישראל אייכלר: על ידי אגד.

ישראל אייכלר: אז אני רואה כנהג בכביש, אוטובוסים עירוניים עם ילדים עם עגלות וזה נורא ואיום וזה לא פעם אחת ולא פעמיים.

ישראל אייכלר: הייתי אומר אפילו שזו כמעט מדיניות.

<פנחס גרשון: לא.

<פנחס גרשון: אני קצת חולק.

<פנחס גרשון: זה קורה.

<פנחס גרשון: זה קורה, אבל זה קורה לנו בעיקר בסופי שבוע.

ישראל אייכלר: אני מדבר על סופי שבוע, על ימי שישי בחום הלוהט.

<פנחס גרשון: יש לנו שתי אופציות למעשה.

<פנחס גרשון: או לא להוציא בכלל אוטובוס, או להוציא אוטובוס שהוא לא מתאים והוא לא נוח.

ישראל אייכלר: אתה שומע, דב?

<פנחס גרשון: אז לפעמים יש קצת תקלות.

<פנחס גרשון: זה קורה.

ישראל אייכלר: ויש אופציה שלישית, כן להוציא אוטובוסים ולא עירוניים.

<פנחס גרשון: לא, זה בדיוק מה שאמרתי, שאין.

<פנחס גרשון: זה לא שאנחנו לא רוצים.

ישראל אייכלר: מה זה אין?

ישראל אייכלר: אם אין, אז משרד התחבורה צריך לפנות ל - - -

<פנחס גרשון: אז פה, במסגרת הדיונים שיש איתם, נצטייד ונהיה בהתאם ונגיע מצוידים.

<פנחס גרשון: אבל צריך להבין פה עוד נקודה, רבותי.

<פנחס גרשון: אגד מפעילה כ-40% משוק התחבורה הציבורית.

<פנחס גרשון: כשיש לנו 2,800 אוטובוסים בקווי שירות כל יום, אנחנו עושים מדי יום 23,000 נסיעות.

<פנחס גרשון: 23,000 נסיעות מדי יום, שזה מיליון קילומטרים, סדר גודל.

<פנחס גרשון: אז קורה שיש תקלות.

<פנחס גרשון: צר לנו.

<פנחס גרשון: זה לא בסדר.

<פנחס גרשון: וכמו שאת נתקעת וליבי איתך, תשאלי את עצמך אוקיי, כמה פעמיים נסעת ולא נתקעת?

<פנחס גרשון: אז אפשר להסתכל על רבע הכוס או שמינית הכוס שהיא לא מלאה וזה נכון וזה בסדר.

<פנחס גרשון: אנחנו משתדלים מאד להשלים את הכוס המלאה.

דב חנין: מר גרשון - - -

<פנחס גרשון: ברשותך, חבר הכנסת דב חנין, עוד נקודה אחת.

<פנחס גרשון: גם אפשר להפנות את הנקודה הזאת אליכם.

<פנחס גרשון: בואו תעזרו לנו.

<פנחס גרשון: בוא תתנו לנו עדיפות בתוך בני ברק, לדוגמא.

ישראל אייכלר: אה, תשאל את גבי איזה מלחמות יש.

<פנחס גרשון: אז כל אחד יכול לעשות את המבחנים, רבותי.

<פנחס גרשון: זמן הנסיעה מירושלים לבני ברק נחלק לשניים.

<פנחס גרשון: מירושלים עד הכניסה לבני ברק, זמן נסיעה שהאוטובוס נוסע מהיר ובדרך כלל אין תקלות ויש מיזוג ויש תחלופה של אוויר והכל בסדר.

<פנחס גרשון: בזמן הנסיעה ממחלף גבעת שמואל עד לסוף בני ברק וזה בדיוק אותו זמן.

<פנחס גרשון: שם האוטובוס כמעט ולא נוסע ונוסע בחמישה קמ"ש ואז המנוע מתחמם ואז אין אוורור ואז - - -

ישראל אייכלר: הוועדה שלנו דנה - - -

<פנחס גרשון: ואז הוא נתקע.

<פנחס גרשון: תנו לנו עדיפות.

ישראל אייכלר: יש לי בשבילך ידיעה.

ישראל אייכלר: אתה בטח יודע, הוועדה שלנו כבר דנה לפחות שלוש פעמים - - -

<שלומית אבינח: פעמיים.

ישראל אייכלר: פעמיים, על הנקודה שאתה מדבר עכשיו.

<פנחס גרשון: אז מצוין.

<האני דעקה: אני את שלי עשיתי כבר.

דב חנין: תוכל רק לומר לנו מבחינת מספר האוטובוסים, תן לנו תמונה מה הגילאים של האוטובוסים.

דב חנין: אתה אמרת 2,000 ו-?

<פנחס גרשון: יש לנו בסביבות 2,800, חצי עירוני, חצי בין עירוני.

<פנחס גרשון: פחות או יותר.

דב חנין: מאה אחוז.

דב חנין: גילאים.

<פנחס גרשון: גילאים.

<פנחס גרשון: אתה מכיר?

<פנחס גרשון: אתה יודע יותר?

<יוסף כהן: כן.

<יוסף כהן: אני יכול לתת לך גיל ממוצע.

דב חנין: לא גיל ממוצע.

דב חנין: כמה יש לנו יותר - - -

ישראל אייכלר: תיכף נעשה גיל ממוצע של האנשים שיושבים פה.

ישראל אייכלר: לכל אחד יש את הגיל שלו.

<יוסף כהן: זה ברור.

דב חנין: אוטובוסים חדשים בני פחות משלוש, כמה יש?

<יוסף כהן: תראה, רק בשנתיים האחרונות קנינו 250 אוטובוסים בין עירוניים, עוד קרוב ל-70 עירוניים, 100 עירוניים.

<יוסף כהן: זה בשנתיים האחרונות.

ישראל אייכלר: זאת אומרת ש-60% זה אוטובוסים יותר מבוגרים.

<יוסף כהן: זה 300 מתוך 2,800.

<יוסף כהן: זה 15% רק בשנתיים האחרונות.

דב חנין: זאת אומרת רוב האוטובוסים הם כלים יחסית ותיקים.

ישראל אייכלר: זה לא רוב של 61, זה רוב ממש.

דב חנין: כן, כן.

דב חנין: רוב גדול.

<יוסף כהן: צריך להבין שאגד זו חברה שהיא בת 83 שנים.

דב חנין: מאה אחוז, אנחנו לא באים בטענות, אנחנו רק רוצים לדעת - - -

<יוסף כהן: אנחנו אתכם ותעזרו לנו להצעיר את גיל הרכב.

<יוסף כהן: לעומת המכרזים החדשים שהם בני 5, 6, 7 שנים, ששם גיל הרכב הוא חדש כי המכרז היה חדש וקנו עוד אוטובוסים.

<יוסף כהן: אבל גם היום, אצלם הרכבים - - -

ישראל אייכלר: בואו נעבור לחברת דן.

ישראל אייכלר: מי מדבר בשם חברת דן?

ישראל אייכלר: דוד יצחק?

<שמואל ליטבק: שמוליק ליטבק.

<שלומית אבינח: הוא הגיע ברגע האחרון.

ישראל אייכלר: נו, מי שרוצה מכם שידבר.

<שלומית אבינח: סגן ראש חטיבת המשק בחברת דן.

ישראל אייכלר: אז בוא תיתן לנו את הפרטים.

ישראל אייכלר: קודם כל לגבי השאלה של דב, הוא הרי מהאזור שלך.

<שמואל ליטבק: רגע, יכול להיות שאני אענה לו על השאלה.

<שמואל ליטבק: אני רק רוצה להתחיל בכמה מילים.

<שמואל ליטבק: אני איחרתי, לא היה לי אישור כניסה אז איחרתי לוועדה.

<שמואל ליטבק: קודם כל אני רוצה לדבר על התחבורה הציבורית ואוטובוסים בפרט.

<שמואל ליטבק: אנחנו היום נוסעים עם אוטובוסים ברמות מאד גבוהות, ששנים לאחור, כשאתה נסעת למרון, לא חלמת שנגיע לרמה כזאת.

<שמואל ליטבק: אנחנו נוסעים על - - -

<גבי נבון: דרך אגב, הם הביאו גם למרון 20 אוטובוסים.

<שמואל ליטבק: אני אקפוץ ואני אגיד שרק אתמול נחת האוטו החשמלי הראשון במדינת ישראל וחברת דן הביאה אותו, ואני אחזור בחזרה להצטיידות.

<שמואל ליטבק: אנחנו הצטיידנו בשנת 2015 ב-387 אוטובוסים חדשים.

<שמואל ליטבק: נכון לשנת 2016, נכון להיום, בסביבות ה-200.

<שמואל ליטבק: כך שבסביבות ה-500 – 600 אוטובוסים - - -

ישראל אייכלר: 500 מתוך כמה שיש לכם?

<שמואל ליטבק: בסביבות 1,300.

ישראל אייכלר: כמעט 50%.

<שמואל ליטבק: עכשיו, מה שקורה, קודם כל הציבור משתמש באוטובוסים מאד ייחודיים, מאד בטיחותיים, מאד ידידותיים מעצם הישיבה שלהם, מעצם ההגעה שלהם מנקודה לנקודה.

<שמואל ליטבק: יש לו מיזוג טוב, יש לו רכב טוב, יש לו עלייה נוחה, יש לו ירידה נוחה, מושבים, יש לו את כל האלמנטים.

<שמואל ליטבק: יש לו היום גם אפשרות לעלות, לא להתעכב ליד הנהג.

<שמואל ליטבק: הוא עולה, הוא משלם, הוא אמור לשלם, הוא נכנס ישר לאוטו ואין עיכובים גם בתחבורה הציבורית.

<שמואל ליטבק: כך שיש קידמה ענקית בכל התחבורה הציבורית הזאת, למען הציבור.

ישראל אייכלר: אבל אתה יודע שיחסית לדן יש הכי הרבה אוטובוסים תקולים?

<שמואל ליטבק: יכול להיות.

<שמואל ליטבק: עכשיו, אם אנחנו נעבור קודם כל לנושא של האוטובוסים התקולים, חברת דן בשנתיים האחרונות לא מזדכה על אוטובוסים ישנים.

<שמואל ליטבק: אנחנו עוברים במטרופולין דן, עוברים איזה אירוע של חמש שנים אם אתם יודעים ואתם בטח יודעים.

<שמואל ליטבק: אנחנו חופרים את העיר הזאת ואנחנו לא גורטים אוטובוסים כדי לתת מענה לתושבים בתחבורה הציבורית ומעבים יותר את הקווים שנותנים גם מענה לתחבורה הציבורית.

<שמואל ליטבק: כך שמן הסתם יש גם חיכוך במקומות.

<שמואל ליטבק: יש שם חיכוך, כשהאוטובוס העירוני נוסע בתחבורה הציבורית, יש לו חיכוך עם פרייבטים ויש לו חיכוך עם הרבה מאד כלים שנעים.

<שמואל ליטבק: יש הרבה תאונות, יש הרבה נפגעים, נפגעים שאני מדבר מבחינת רכבים, שגורמים לפעמים להאטה.

<שמואל ליטבק: אין שום אפידמיה של נושא טכני.

<שמואל ליטבק: אוטובוסים מקבלים טיפול מעולה ואני לא רואה פה שום אפידמיה שהנוסע סובל מעצם הפגיעה של עצם אוטובוס שלא הגיע בזמן.

<שמואל ליטבק: והיה ואוטובוס לא מגיע בזמן, יכול לקחת לו 5 דקות, 7 דקות, יש לו מעננה לאוטו אחריו.

<שמואל ליטבק: הוא לא צריך לחכות בכביש באר שבע.

<שמואל ליטבק: זה לא בין עירוני, זה עירוני, כך שיש לו מענה במיידי לתחבורה הציבורית בכל מקרה.

<שמואל ליטבק: מגיע לשם פקח, מגיעה לשם ניידת.

<שמואל ליטבק: בכל קצה של קו יש לנו ניידת שנותנת מענה טכני אם יש בעיה של מנורה או וישר, או כל דבר כזה.

<שמואל ליטבק: אני רואה את זה בחיוב, היום צריך לצייד את התחבורה הציבורית גם בהצטיידות המצוינת שמשרד התחבורה מאפשר לנו ותלונות תמיד יהיו.

<שמואל ליטבק: אנחנו קשובים להכל.

ישראל אייכלר: אמרת שיש לכם 1,300 אוטובוסים, מתוכם היו 15 אוטובוסים תקועים.

<שמואל ליטבק: כמה היה לנו?

ישראל אייכלר: 15 בשנה.

ישראל אייכלר: ולאגד, שיש להם 2,800 אוטובוסים - - -

<שמואל ליטבק: אם אני אקח את הפרייבטים שנוסעים שם, אני בטוח שהתאונות שלהם והעיכובים שלהם הם יותר בחיכוך, שאוטובוס כזה גדול נוסע בכזאת עוצמה - - -

ישראל אייכלר: אה, בגלל שרוב הנסיעות שלכם הן בתוך העיר אתה מתכוון?

<שמואל ליטבק: רק בעיר.

<דוד יצחק: רוב הנסיעות הן בתוך העיר ויש את החפירות של הרכבת הקלה, ואם אני אקח את קו 1, שזה קו הדגל שלנו, שהוא יוצא מפתח תקווה ומסתיים בבת ים, שעה שהוא התחיל לעבוד היה נוסע קרוב ל-70 דקות, היום אנחנו עוברים כבר את ה-100 דקות בזמן נסיעה, מפני שאין לך ברירה בגלל החפירות, וכל תל אביב סגורה וכרגע גם בני ברק סגורה, גבעתיים, רמת גן.

<דוד יצחק: סגרו לנו את כל הצירים כמעט, ועל מנת לתת שירות בתחבורה הציבורית, אם היינו צריכים X אוטובוסים, כתוצאה מכך הלחץ התחבורתי, אנחנו כל הזמן צריכים להגדיל את כמות האוטובוסים על מנת לתת מענה לציבור הנוסעים.

ישראל אייכלר: תודה רבה.

ישראל אייכלר: אני רק מאחל לכם שזה לא ייקח לכם כל כך הרבה שנים כמו ירושלים ושזה ילך הרבה יותר מהר.

<שמואל ליטבק: זה יקח לפחות 5 שנים.

<גבי נבון: אני רק רוצה להגיד מילה אחת.

<גבי נבון: כל מפעילי התחבורה הציבורית, וזה מבחינת השר, הם חויבו להכניס לכלל האוטובוסים שלהם מערכות כיבוי אש ומערכות מוביליי.

<גבי נבון: זאת אומרת שזו גם כן תוספת נוספת.

ישראל אייכלר: מוביליי לכל האוטובוסים?

<גבי נבון: כן.

<שמואל ליטבק: אני אחזק את דבריו.

<גבי נבון: עד סוף החודש הזה הם צריכים לסיים.

<שמואל ליטבק: אני אחזק את דבריו, וכל אוטובוס - - -

<גבי נבון: משנת 2012.

<גבי נבון: סליחה.

<שמואל ליטבק: שעובר 7 שנים, אנחנו מכניסים אותו לשיפוץ מפגוש לפגוש והאוטובוס חוזר לטובת הציבור כאוטובוס חדש לחלוטין, אם פנימי ואם חיצוני.

<שמואל ליטבק: האוטובוסים עוברים שיפוץ כללי לטובת הציבור.

<גבי נבון: משנת 2012.

<שמואל ליטבק: נכון.

<שמואל ליטבק: אני אומר שאנחנו נותנים מענה מעולה לדעתי לציבור ותקלות היו ותקלות יהיו.

<שמואל ליטבק: אין מה לעשות.

ישראל אייכלר: מה השם שלך?

<שמואל ליטבק: שמוליק ליטבק.

ישראל אייכלר: ליטבק?

ישראל אייכלר: ומה עם החסידים?

<שמואל ליטבק: מה?

ישראל אייכלר: מה יהיה עם החסידים?

<שמואל ליטבק: החסידים?

ישראל אייכלר: אתה מסיע גם חסידים?

<שמואל ליטבק: היינו במרון עכשיו, הסענו גם לשם חסידים.

<שמואל ליטבק: ולא ב-20 קמ"ש.

ישראל אייכלר: אחרון חביב, חברת אפיקים.

ישראל אייכלר: שי מלכה.

<שי מלכה: כן אדוני.

ישראל אייכלר: בבקשה.

<שי מלכה: טוב, אני חושבת שאנחנו חברת התחבורה הציבורית הצעירה במשק התחבורה.

<שי מלכה: לפי שנת הקמה - - -

<אני דעקה: אני צעיר בן כל החברה האלה.

ישראל אייכלר: דיברתם על ממוצעים.

ישראל אייכלר: הוא עושה לנו את הממוצע.

<יוסף כהן: הוא הוריד, הוריד את הממוצע.

<שי מלכה: אני מודה לכם, אבל אני לא כזה צעיר, אני כבר בן 43 עוד מעט עם משבר גיל.

<שי מלכה: אז זו נקודה חשובה.

<שי מלכה: אפיקים היא חברה שקיימת משנת 2009 ונמצאת בתנופה.

ישראל אייכלר: אתם מובילים את אשדוד בני ברק?

<שי מלכה: נכון.

ישראל אייכלר: יש הרבה תלונות, אומרת המנהלת, על השירות שלכם.

<שי מלכה: ממש לא.

<שי מלכה: 350?

<שלומית אבינח: אני לא משתמשת בתחבורה ציבורית.

<שלומית אבינח: זה תלונות שמגיעות.

<שי מלכה: היו כמה תקלות בהתחלה.

ישראל אייכלר: היו בחגים.

ישראל אייכלר: בפסח היה שבר גדול.

<גבי נבון: הם היו אז באמת בתחילת הפעילות שלהם.

<שי מלכה: יש לנו הרבה לומר על זה.

<שי מלכה: אני חושב שכל המפעילים, ואני לא יודע אם זה המקום הנכון, אנחנו סבורים שאם כבר ככה ניכנס לחגים או מועדים מיוחדים בהקשר של תחבורה ציבורית, הבעיה לא אצלנו, אדוני, היא לא אצל המפעילים.

<שי מלכה: שמעת את זה גם - - -

ישראל אייכלר: על התשתית של בני ברק, אני יודע.

<שי מלכה: זה לא רק התשתית.

ישראל אייכלר: בוא נדבר עכשיו על התשתית של האוטובוסים.

ישראל אייכלר: המצב של האוטובוסים שלכם יותר טוב, אני מבין, כי אתם פשוט יותר - - -

<שי מלכה: אז זהו, אז אנחנו צעירים, ומתוך כ-700 אוטובוסים שיהיו לנו עד אוגוסט הקרוב, עת נפעיל את אשכול פתח תקווה, רוב האוטובוסים שלנו הם חדשים מאד.

<שי מלכה: 500 אוטובוסים הם משנתון 2016.

<שי מלכה: אנחנו קונים את האוטובוסים הטובים ביותר, מצוידים במיטב הטכנולוגיות.

<שי מלכה: אין לנו הרבה תקלות.

<שי מלכה: אנחנו מחזיקים מוסך פרטי שלנו באריאל, מוסך מאד מתקדם וגדול שמטפל באוטובוסים ואנחנו מקיימים מנגנונים שוטפים - - -

ישראל אייכלר: מי הבעלים של החברה שלכם?

<שי מלכה: משפחת סלע.

ישראל אייכלר: זה לא היה ויולה, או משהו?

<שי מלכה: לא, אנחנו רכשנו את ויולה.

ישראל אייכלר: אתם קניתם את ויולה?

<שי מלכה: כן.

ישראל אייכלר: זאת אומרת משפחת סלע היא משפחה ישראלית, שקנתה את ויולה?

<שי מלכה: כן, משפחה ישראלית מנהרייה.

<גבי נבון: הם גם מפעילים את בני ברק ירושלים.

ישראל אייכלר: 422 זה אתם?

<שי מלכה: כן, כן.

<שי מלכה: אנחנו רכשנו.

<שי מלכה: זה לא מכרז שזכינו בו, אנחנו רכשנו את זה למעשה.

ישראל אייכלר: עכשיו, אם אנחנו מדברים על בני ברק ירושלים, יש לכם נגישות אל הציבור בבני ברק?

ישראל אייכלר: כי יש הרבה שרוצים לנסוע אתכם ולא יכולים להגיע, או משהו כזה?

ישראל אייכלר: זאת אומרת נוסעים יותר ב-402 מאשר אתכם, נכון?

<שי מלכה: באופן מסורתי כן, אבל זה יעדים קצת שונים.

<שי מלכה: המסלולים - - -

ישראל אייכלר: בדיוק, המסלולים נגישים לכל הציבור?

<גבי נבון: 422 נוסע על ז'בוטינסקי וזה נוסע בתוך בני ברק.

<שי מלכה: זה בכוונה נוצר ככה למעשה.

<פנחס גרשון: זה גם לא חכמה.

<פנחס גרשון: קו 402 הוא - - -

ישראל אייכלר: אתם התעקשתם איתם, עכשיו - - -

<פנחס גרשון: לא, לא, כדאי שתבינו.

ישראל אייכלר: לא רציתם שייכנסו.

<פנחס גרשון: מתוך כל קווי התחבורה הציבורית, הקו עם הכי הרבה נסיעות בשנה זה קו 402.

<פנחס גרשון: לא הקווים העירוניים, לא הקווים הבין עירוניים - - -

ישראל אייכלר: מכל הארץ?

<פנחס גרשון: מכל הארץ, מאצל כל המפעילים.

<פנחס גרשון: זה הקו עם הכי הרבה נסיעות בשנה.

ישראל אייכלר: תראה איזה תלות יש לציבור שלנו בתחבורה הציבורית.

<פנחס גרשון: לא, תראה איזה שירות של אגד שניתן לציבור.

ישראל אייכלר: גם נכון.

ישראל אייכלר: לא רק של אגד, גם הם, גם האחרים.

<שי מלכה: וגם אפיקים.

ישראל אייכלר: אני אחרון לזלזל באנשים שמסיעים אנשים.

ישראל אייכלר: סיפרתי פעם בוועדה ואני אספר את זה עוד פעם לפרוטוקול.

ישראל אייכלר: אבא שלי היה מוביל בחברה קדישא, אז שאלתי אותו פעם, כילד, אם הוא לא מפחד מהמתים.

ישראל אייכלר: אז הוא אומר – מפחד מהמתים?

ישראל אייכלר: אני מזיז אותו לפה, אני מזיז אותו לשם, אין תלונות.

ישראל אייכלר: לנהוג באנשים חיים זה פחד מוות.

ישראל אייכלר: אז אנחנו רוצים להודות לכל האנשים שהיו פה.

ישראל אייכלר: אנחנו מקווים שהדיון הועיל לגבי הערנות לגבי הצורך בתחזוק אוטובוסים.

ישראל אייכלר: אנחנו לא רוצים לראות בכבישים אוטובוסים, וודאי לא בקיץ, וודאי לא בוערים.

ישראל אייכלר: שהשם יעזור.

ישראל אייכלר: שתהיה לכם הרבה הצלחה ותודה לכולכם.